title: Rozhodnutie Rady 2009/916/SZBP z  23. októbra 2009 o podpise a o uzavretí Dohody medzi Európskou úniou a Seychelskou republikou o štatúte ozbrojených síl pod vedením Európskej únie v Seychelskej republike v rámci vojenskej operácie Európskej únie Atalanta

text:
               10.12.2009

               SK

               Úradný vestník Európskej únie

               L 323/12

         ROZHODNUTIE RADY 2009/916/SZBP
   z 23. októbra 2009
   o podpise a o uzavretí Dohody medzi Európskou úniou a Seychelskou republikou o štatúte ozbrojených síl pod vedením Európskej únie v Seychelskej republike v rámci vojenskej operácie Európskej únie Atalanta
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Bezpečnostná rada Organizácie Spojených národov (BR OSN) 15. mája 2008 prijala rezolúciu 1814 (2008), v ktorej štáty a regionálne organizácie vyzýva, aby podnikli kroky na ochranu plavidiel, ktoré prepravujú a dodávajú humanitárnu pomoc pre Somálsko a vykonávajú činnosti schválené Organizáciou Spojených národov.

               (2)

               BR OSN 2. júna 2008 prijala rezolúciu 1816 (2008), v ktorej sa štáty spolupracujúce s dočasnou federálnou vládou Somálska na obdobie šiestich mesiacov odo dňa prijatia tejto rezolúcie oprávňujú vstúpiť do pobrežných vôd Somálska a využiť všetky potrebné prostriedky s cieľom zabrániť pirátskym činom a ozbrojeným lúpežiam na mori, a to v súlade s príslušným medzinárodným právom. Platnosť týchto ustanovení sa v rezolúcii BR OSN 1846 (2008) prijatej 2. decembra 2008 obnovila o ďalšie obdobie 12 mesiacov.

               (3)

               Rada 10. novembra 2008 prijala jednotnú akciu 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1) (operácia „Atalanta“).

               (4)

               V článku 11 jednotnej akcie 2008/851/SZBP sa ustanovuje, že postavenie ozbrojených síl pod vedením EÚ, ktoré sú nasadené alebo prítomné na pevninskom území tretích štátov alebo operujú v pobrežných vodách tretích štátov alebo v ich vnútorných vodách, a ich personálu sa dohodne v súlade s postupom stanoveným v článku 24 zmluvy.

               (5)

               Predsedníctvo, ktorému pomáha generálny tajomník/vysoký predstaviteľ, na základe poverenia udeleného Radou 18. septembra 2007 v súlade s článkom 24 zmluvy dojednalo Dohodu medzi Európskou úniou a Seychelskou republikou o štatúte ozbrojených síl pod vedením EÚ v Seychelskej republike.

               (6)

               Dohoda by sa mala schváliť,

         ROZHODLA TAKTO:
   Článok 1
   Týmto sa v mene Únie schvaľuje Dohoda medzi Európskou úniou a Seychelskou republikou o štatúte ozbrojených síl pod vedením Európskej únie v Seychelskej republike v rámci vojenskej operácie Európskej únie Atalanta.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Európsku úniu.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 23. októbra 2009

            Za Radu

            predseda

         T. BILLSTRÖM

      (1)  Ú. v. EÚ L 301, 12.11.2008, s. 33.
    ---documentbreak---

               10.12.2009

               SK

               Úradný vestník Európskej únie

               L 323/14

         PREKLAD
   DOHODA
   medzi Európskou úniou a Seychelskou republikou o štatúte ozbrojených síl pod vedením Európskej únie v Seychelskej republike v rámci vojenskej operácie Európskej únie Atalanta
   EURÓPSKA ÚNIA (EÚ)
   na jednej strane a
   SEYCHELSKÁ REPUBLIKA, ďalej len „hostiteľský štát“,
   na strane druhej,
   spolu ďalej len „strany“,
   BERÚC DO ÚVAHY:
   rezolúcie Bezpečnostnej rady Organizácie Spojených národov (BR OSN) 1814 (2008), 1838 (2008), 1846 (2008) a 1851 (2008),
   listy Seychelskej republiky z 2. apríla 2009 a 21. augusta 2009, v ktorých žiada o prítomnosť námorných síl EÚ na svojom území,
   jednotnú akciu Rady Európskej únie 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania,
   že táto dohoda neovplyvní práva a povinnosti strán podľa medzinárodných dohôd a iných nástrojov, ktorými sa zriaďujú medzinárodné súdy a tribunály, vrátane štatútu Medzinárodného trestného súdu,
   SA DOHODLI TAKTO:
   Článok 1
   Rozsah pôsobnosti a vymedzenie pojmov
   1.   Táto dohoda sa vzťahuje na ozbrojené sily pod vedením Európskej únie a ich personál.
   2.   Táto dohoda sa uplatňuje len na území hostiteľského štátu vrátane jeho teritoriálnych vôd a vzdušného priestoru.
   3.   Na účely tejto dohody:

               a)

               „ozbrojené sily pod vedením Európskej únie (EUNAVFOR)“ sú vojenský hlavný štáb EÚ a národné kontingenty, ktoré prispievajú k operácii EÚ „Atalanta“, ich plavidlá, lietadlá, vybavenie a dopravné prostriedky;

               b)

               „operácia“ je príprava, zriadenie, výkon a podpora vojenskej misie na základe mandátu udeleného v rezolúciách BR OSN 1814 (2008), 1838 (2008), 1846 (2008), 1851 (2008), ako aj vo všetkých neskorších príslušných rezolúciách Bezpečnostnej rady Organizácie Spojených národov, Dohovoru OSN o morskom práve a pozývacích listov Seychelskej republiky z 2. apríla 2009 a 21. augusta 2009;

               c)

               „veliteľ operácie“ je veliteľ operácie;

               d)

               „veliteľ ozbrojených síl EÚ“ je veliteľ na mieste operácie;

               e)

               „vojenský hlavný štáb EÚ“ je vojenský hlavný štáb podliehajúci vojenským veliteľom EÚ, ktorí vykonávajú vojenské velenie alebo kontrolu operácie, a jeho zložky bez ohľadu na ich sídlo;

               f)

               „národné kontingenty“ sú jednotky, plavidlá, lietadlá a zložky – vrátane jednotiek vyčlenených na ochranu plavidiel na palube obchodných lodí – patriace členským štátom Európskej únie a tretím štátom, ktoré sa zúčastňujú na operácii;

               g)

               „personál EUNAVFOR-u“ je civilný a vojenský personál pridelený EUNAVFOR-u, ako aj personál nasadený na účely prípravy operácie, personál sprevádzajúci osoby zatknuté EUNAVFOR-om a personál vykonávajúci misiu pre vysielajúci štát alebo inštitúciu EÚ v rámci operácie nachádzajúci sa na území hostiteľského štátu, pokiaľ nie je v tejto dohode ustanovené inak, s výnimkou personálu zamestnaného miestne a personálu zamestnaného medzinárodnými obchodnými zmluvnými dodávateľmi;

               h)

               „personál zamestnaný miestne“ je personál pozostávajúci zo štátnych príslušníkov alebo osôb s trvalým bydliskom v hostiteľskom štáte;

               i)

               „zariadenia“ sú všetky priestory, ubytovanie a pozemok potrebný pre EUNAVFOR a jeho personál;

               j)

               „vysielajúci štát“ je štát poskytujúci EUNAVFOR-u národný kontingent vrátane členských štátov Európskej únie a tretích štátov zúčastňujúcich sa operácie;

               k)

               „vody“ sú vnútorné vody, súostrovné vody a pobrežné more hostiteľského štátu, ako aj vzdušný priestor nad týmito vodami;

               l)

               „úradná korešpondencia“ je všetka korešpondencia týkajúca sa operácie a jej funkcií.

         Článok 2
   Všeobecné ustanovenia
   1.   EUNAVFOR a personál EUNAVFOR-u dodržiava zákony a predpisy hostiteľského štátu a zdrží sa konania alebo činnosti, ktorá sa nezlučuje s cieľmi operácie.
   2.   EUNAVFOR pravidelne informuje vládu hostiteľského štátu o počte členov svojho personálu, ktorý je prítomný na území hostiteľského štátu, ako aj o totožnosti plavidiel, lietadiel a jednotiek operujúcich vo vodách hostiteľského štátu alebo plávajúcich do jeho prístavov.
   Článok 3
   Identifikácia
   1.   Personál EUNAVFOR-u prítomný na pevninskom území hostiteľského štátu musí mať neustále pri sebe pas alebo vojenský preukaz totožnosti.
   2.   Vozidlá, lietadlá, plavidlá a iné dopravné prostriedky EUNAVFOR-u sa označia identifikačným označením EUNAVFOR-u a/alebo jeho poznávacími značkami, s ktorými sú príslušné orgány hostiteľského štátu vopred oboznámené.
   3.   EUNAVFOR má právo na vyvesenie vlajky Európskej únie a označenia, ako napr. vojenské insígnie, hodnosti a oficiálne znaky, na svojich zariadeniach, vozidlách a iných dopravných prostriedkoch. Uniformy personálu EUNAVFOR-u sú zreteľne označené znakom EUNAVFOR-u. Národné vlajky alebo insígnie národných kontingentov tvoriacich súčasť operácie môžu byť vyvesené na zariadeniach EUNAVFOR-u alebo umiestnené na vozidlách a iných dopravných prostriedkoch a uniformách EUNAVFOR-u na základe rozhodnutia veliteľa ozbrojených síl EÚ.
   Článok 4
   Prekračovanie hraníc a pohyb na území hostiteľského štátu
   1.   S výnimkou posádok plavidiel a lietadiel EUNAVFOR-u vstupuje personál EUNAVFOR-u na územie hostiteľského štátu výhradne po predložení dokladov ustanovených v článku 3 ods. 1. Pri vstupe na územie hostiteľského štátu, pri výstupe z tohto územia alebo na tomto území personál nepodlieha predpisom o cestovných pasoch a vízach, kontrolám súvisiacim s prisťahovaleckými postupmi a colným kontrolám.
   2.   Personál EUNAVFOR-u nepodlieha právnym predpisom hostiteľského štátu, ktoré upravujú registráciu a kontrolu cudzincov, nepovažuje sa však za oprávnený na získanie trvalého pobytu alebo bydliska na území hostiteľského štátu.
   3.   Personál EUNAVFOR-u po vstupe na letisko alebo do prístavu hostiteľského štátu dodržiava zákony a iné predpisy hostiteľského štátu týkajúce sa verejného zdravia a životného prostredia. Na tento účel možno uzatvoriť vykonávacie dojednanie podľa článku 18.
   4.   Hostiteľskému štátu sa na informatívne účely poskytuje všeobecný zoznam zdrojov EUNAVFOR-u vstupujúcich na jeho územie. Tieto zdroje sú označené identifikačným označením EUNAVFOR-u. Majetok a dopravné prostriedky EUNAVFOR-u, ktoré vstupujú na územie hostiteľského štátu, prechádzajú ním alebo z neho vystupujú na účely podpory operácie, sú oslobodené od všetkých požiadaviek na predkladanie inventárnych súpisov alebo iných colných dokladov a od všetkých kontrol.
   5.   Členovia personálu EUNAVFOR-u môžu, dodržiavajúc zákony a predpisy hostiteľského štátu, viesť motorové vozidlá, riadiť plavidlá a lietadlá na území hostiteľského štátu pod podmienkou, že majú platný príslušný národný, medzinárodný alebo vojenský vodičský preukaz, oprávnenie na riadenie lodí alebo lietadiel.
   6.   Na účely operácie hostiteľský štát zaručí EUNAVFOR-u a jeho personálu slobodu pohybu a slobodu cestovania po svojom území vrátane svojich vôd a svojho vzdušného priestoru. Sloboda pohybu vo vodách hostiteľského štátu zahŕňa zastavovanie a kotvenie za akýchkoľvek okolností.
   7.   Na účely operácie môže EUNAVFOR vykonávať na území hostiteľského štátu vrátane jeho pobrežného mora a vzdušného priestoru spúšťanie, pristávanie alebo nalodenie akéhokoľvek lietadla alebo vojenského výstroja podliehajúc povoleniu orgánu hostiteľského štátu zodpovedného za leteckú bezpečnosť.
   8.   Na účely operácie sa nevyžaduje, aby sa v pobrežnom mori hostiteľského štátu ponorky EUNAVFOR-u plavili na hladine a aby vztyčovali svoju vlajku.
   Na účely operácie môže EUNAVFOR a dopravné prostriedky, ktoré si prenajíma, používať verejné komunikácie, mosty, trajekty, letiská a prístavy bez cla, mýt, poplatkov, daní a podobných nákladov. EUNAVFOR nie je oslobodený od primeraných poplatkov za služby, o ktoré požiada a ktoré dostane, za podmienok, ktoré sa vzťahujú na služby poskytované ozbrojeným silám hostiteľského štátu.
   Článok 5
   Výsady a imunity EUNAVFOR-u, ktoré zaručuje hostiteľský štát
   1.   Zariadenia EUNAVFOR-u a jeho plavidlá a lietadlá sú nedotknuteľné. Zástupcovia hostiteľského štátu nesmú na palubu plavidiel alebo lietadiel vstúpiť bez súhlasu veliteľa ozbrojených síl EÚ.
   2.   Zariadenia EUNAVFOR-u, ich vybavenie a ostatné predmety v nich, ako aj dopravné prostriedky nemôžu byť predmetom prehliadky, zabavenia, zadržania alebo exekúcie.
   3.   EUNAVFOR, jeho majetok a zdroje, ktoré má k dispozícii, bez ohľadu na to, kde sa nachádzajú alebo kto je ich držiteľom, požívajú imunitu voči každej forme súdneho konania.
   4.   Archív a dokumenty EUNAVFOR-u sú neustále nedotknuteľné bez ohľadu na to, kde sa nachádzajú.
   5.   Úradná korešpondencia EUNAVFOR-u je nedotknuteľná.
   6.   Pokiaľ ide o kupovaný alebo dovážaný tovar, poskytované služby a zariadenia využívané EUNAVFOR-om na účely operácie, EUNAVFOR, ako aj jeho poskytovatelia služieb alebo zmluvní dodávatelia, sú oslobodení od všetkých vnútroštátnych, regionálnych alebo obecných odvodov, daní a podobných poplatkov. EUNAVFOR nie je oslobodený od odvodov, daní alebo poplatkov, ktoré predstavujú platby za vyžiadané a poskytnuté služby.
   7.   Hostiteľský štát povolí vstup a výstup tovaru pre operáciu a oslobodí ho od uplatňovania všetkých ciel, poplatkov, mýta, daní a podobných nákladov okrem poplatkov za skladovanie, dopravu a iné vyžiadané a poskytnuté služby.
   Článok 6
   Výsady a imunity personálu EUNAVFOR-u, ktoré zaručuje hostiteľský štát
   1.   Personál EUNAVFOR-u nepodlieha nijakej forme zatknutia alebo zadržania.
   2.   Dokumenty, korešpondencia a majetok personálu EUNAVFOR-u požívajú nedotknuteľnosť s výhradou opatrení na exekúciu, ktoré sú povolené podľa odseku 6.
   3.   Personál EUNAVFOR-u požíva imunitu voči trestnej právomoci hostiteľského štátu za všetkých okolností.
   Vysielajúci štát alebo dotknutá inštitúcia EÚ sa môže imunity personálu EUNAVFOR-u voči trestnej právomoci podľa okolností vzdať. Takéto vzdanie sa musí uskutočniť písomne.
   4.   Personál EUNAVFOR-u požíva imunitu voči občianskej a správnej právomoci hostiteľského štátu, pokiaľ ide o vyslovené alebo napísané slová, ako aj o všetky činy vykonané pri výkone služobných funkcií. Ak sa proti personálu EUNAVFOR-u začne akékoľvek občianske konanie pred súdom hostiteľského štátu, ihneď bude o tom oboznámený veliteľ ozbrojených síl EÚ a príslušný orgán vysielajúceho štátu alebo inštitúcia EÚ. Pred začatím konania pred súdom veliteľ ozbrojených síl EÚ a príslušný orgán vysielajúceho štátu alebo inštitúcia EÚ súdu poskytnú svedectvo o tom, či člen personálu EUFNAVOR-u daný čin spáchal pri výkone služobných funkcií.
   Ak bol čin spáchaný pri výkone služobných funkcií, konanie sa nezačne a uplatnia sa ustanovenia článku 15. Ak čin nebol spáchaný pri výkone služobných funkcií, môže konanie pokračovať. Potvrdenie veliteľa ozbrojených síl EÚ a príslušného orgánu vysielajúceho štátu alebo inštitúcie EÚ je záväzné pre súdnu právomoc hostiteľského štátu, ktorý ho nemôže napadnúť.
   Začatie konania zo strany člena personálu EUNAVFOR-u bráni uplatneniu imunity voči súdnej právomoci v súvislosti s akýmkoľvek protinárokom, ktorý je priamo spojený s hlavným nárokom.
   5.   Člena personálu EUNAVFOR-u nie je možné nútiť poskytnúť svedeckú výpoveď. EUNAVFOR a vysielajúci štát sa však bude usilovať o predloženie výpovedí svedkov alebo miestoprísažných vyhlásení zo strany personálu EUNAVFOR-u zapojeného do akejkoľvek udalosti, v súvislosti s ktorou sa odovzdali osoby v rámci dohody medzi Európskou úniou a hostiteľským štátom o podmienkach odovzdávania osôb podozrievaných z pirátstva a lúpeže a ich majetku EUNAVFOR-om hostiteľskému štátu.
   6.   Vo vzťahu k členovi personálu EUNAVFOR-u nemožno prijať opatrenia na exekúciu okrem prípadu, keď sa proti nemu začne občianske konanie, ktoré sa nevzťahuje na jeho služobné funkcie. Majetok personálu EUNAVFOR-u, ktorý potvrdí veliteľ ozbrojených síl EÚ a ktorý je potrebný na plnenie služobných funkcií, je oslobodený od zabavenia na účely splnenia povinnosti uloženej rozsudkom, rozhodnutím alebo rozkazom. V občianskych konaniach personál EUNAVFOR-u nepodlieha obmedzeniam osobnej slobody alebo iným obmedzujúcim opatreniam.
   7.   Imunita personálu EUNAVFOR-u voči súdnej právomoci hostiteľského štátu ho neoslobodzuje od súdnej právomoci príslušného vysielajúceho štátu.
   8.   Personál EUNAVFOR-u je v súvislosti so službami poskytovanými EUNAVFOR-u oslobodený od ustanovení o sociálnom zabezpečení, ktoré môžu platiť v hostiteľskom štáte.
   9.   Personál EUNAVFOR-u je v hostiteľskom štáte oslobodený od akejkoľvek formy zdaňovania mzdy a požitkov, ktoré mu vypláca EUNAVFOR alebo vysielajúci štát, ako aj od zdaňovania akéhokoľvek príjmu, ktorý dostane mimo hostiteľského štátu.
   Hostiteľský štát povolí v súlade s takými zákonmi a predpismi, aké môže prijať, vstup tovaru pre osobné použitie personálu EUNAVFOR-u a udelí výnimku z uplatňovania všetkých ciel, daní a súvisiacich poplatkov okrem poplatkov za skladovanie, dopravu a podobné služby.
   Osobná batožina členov personálu EUNAVFOR-u je oslobodená od kontroly, ak neexistujú závažné dôvody predpokladať, že obsahuje tovar, ktorý nie je pre ich osobnú potrebu, alebo tovar, ktorého dovoz alebo vývoz zakazuje zákon alebo ktorý podlieha kontrole podľa pravidiel o karanténe hostiteľského štátu. Takáto kontrola sa uskutoční iba za prítomnosti dotknutého člena personálu EUNAVFOR-u alebo splnomocneného zástupcu EUNAVFOR-u.
   Článok 7
   Personál zamestnaný miestne
   Miestny personál požíva výsady a imunity iba v rozsahu, ktorý povoľuje hostiteľský štát. Hostiteľský štát však vykonáva svoju súdnu právomoc nad týmto personálom tak, aby pritom nevhodne nezasahoval do výkonu funkcií operácie.
   Článok 8
   Trestná právomoc
   Príslušné orgány vysielajúceho štátu majú na území hostiteľského štátu právo na výkon všetkej trestnej právomoci a disciplinárnej právomoci, ktorú im udeľuje právo vysielajúceho štátu, voči všetkým členom personálu EUNAVFOR-u podliehajúcim príslušnému právu vysielajúceho štátu. Hostiteľský štát sa vždy, keď je to možné, usiluje o uľahčenie výkonu právomoci príslušnými orgánmi vysielajúceho štátu.
   Článok 9
   Uniforma a zbrane
   1.   Nosenie uniforiem podlieha pravidlám, ktoré vydáva veliteľ ozbrojených síl EÚ.
   2.   Na mori môže vojenský personál EUNAVFOR-u a príslušníci polície sprevádzajúci osoby zatknuté EUNAVFOR-om nosiť zbrane a strelivo výhradne na účely operácie a za podmienky, že ich na to oprávňujú rozkazy.
   3.   Na pevninskom území Seychel môže personál EUNAVFOR-u nosiť zbrane za podmienky, že ich na to oprávňujú rozkazy, vo svojich objektoch a pri tranzite medzi takýmito objektmi alebo svojimi loďami a lietadlami a keď sprevádzajú zadržané osoby podozrivé z pirátstva. Pri akejkoľvek inej príležitosti možno zbrane nosiť len s predchádzajúcim súhlasom podľa seychelského zákona o zbraniach a strelive.
   Článok 10
   Podpora hostiteľského štátu a uzatváranie zmlúv
   1.   Hostiteľský štát súhlasí s poskytnutím pomoci EUNAVFOR-u pri hľadaní vhodných zariadení, ak o to bude požiadaný.
   2.   Hostiteľský štát v rozsahu svojich prostriedkov a spôsobilostí bezplatne poskytne zariadenia, ktoré vlastní, ak sa o ne požiada na účely výkonu administratívnych a operačných činností EUNAVFOR-u s výnimkou poplatkov za služby a palivo.
   3.   Hostiteľský štát v rozsahu svojich prostriedkov a spôsobilostí pomáha pri príprave, zriaďovaní, vykonávaní a podpore operácie. Pomoc a podpora hostiteľského štátu pri operácii sa poskytuje za rovnakých podmienok ako pomoc a podpora poskytovaná ozbrojeným silám hostiteľského štátu.
   4.   Právo uplatniteľné na zmluvy uzavreté EUNAVFOR-om v hostiteľskom štáte sa určí v danej zmluve.
   5.   Zmluva môže stanoviť, že konanie na urovnanie sporov uvedené v článku 15 ods. 3 a 4 sa uplatňuje na spory, ktoré vznikli z uplatňovania zmluvy.
   6.   Hostiteľský štát uľahčuje vykonávanie zmlúv, ktoré EUNAVFOR s obchodnými subjektmi uzavrel na účely operácie.
   Článok 11
   Zmena zariadení
   1.   EUNAVFOR, dodržiavajúc zákony a predpisy hostiteľského štátu, je oprávnený stavať alebo upravovať zariadenia na účely svojich operačných potrieb.
   2.   Na tieto stavby, zmeny alebo úpravy nežiada hostiteľský štát od EUNAVFOR-u kompenzáciu.
   Článok 12
   Úmrtie člena personálu EUNAVFOR-u
   1.   Veliteľ ozbrojených síl EÚ má právo prijať a vykonať vhodné opatrenia pre repatriáciu zosnulého člena personálu EUNAVFOR-u, ako aj jeho osobného majetku.
   2.   Pitva zosnulého člena EUNAVFOR-u sa môže uskutočniť len so súhlasom štátu štátnej príslušnosti zosnulej osoby a za prítomnosti zástupcu EUNAVFOR-u a/alebo štátu štátnej príslušnosti zosnulej osoby.
   3.   V záujme rýchlej repatriácie zosnulého člena personálu EUNAVFOR-u hostiteľský štát a EUNAVFOR spolupracujú v maximálne možnej miere.
   Článok 13
   Bezpečnosť EUNAVFOR-u a vojenská polícia
   1.   Hostiteľský štát prijme všetky potrebné opatrenia na zaistenie bezpečnosti a ochrany EUNAVFOR-u a jeho personálu.
   2.   Veliteľ ozbrojených síl EÚ môže na účely udržania poriadku v zariadeniach EUNAVFOR-u zriadiť jednotku vojenskej polície.
   3.   Jednotka vojenskej polície môže tiež po porade a v spolupráci s vojenskou políciou alebo políciou hostiteľského štátu konať mimo týchto zariadení, aby medzi členmi personálu EUNAVFOR-u zabezpečila udržanie poriadku a disciplíny.
   4.   Personál EUNAVFOR-u, ktorý sprevádza osoby zatknuté EUNAVFOR-om, pričom prechádza cez územie hostiteľského štátu, môže voči týmto osobám uplatniť nevyhnutné obmedzujúce opatrenia.
   Článok 14
   Komunikácia
   1.   EUNAVFOR môže inštalovať a prevádzkovať vysielacie a prijímacie rádiové stanice, ako aj satelitné systémy. Spolupracuje s príslušnými orgánmi hostiteľského štátu s cieľom vyhnúť sa konfliktom pri používaní vhodných frekvencií. Hostiteľský štát zaručí bezplatný prístup k frekvenčnému spektru v súlade s jeho zákonmi a predpismi.
   2.   Na účely operácie EUNAVFOR požíva právo neobmedzenej komunikácie prostredníctvom rádia (vrátane satelitného, mobilného a prenosného rádia), telefónu, telegrafu, faxu a ostatných prostriedkov, ako aj právo inštalovať zariadenia potrebné na udržiavanie takejto komunikácie v rámci zariadení EUNAVFOR-u a medzi nimi vrátane kladenia káblov a pozemného vedenia.
   3.   V rámci vlastných zariadení môže EUNAVFOR vykonať úpravy potrebné na prenos pošty adresovanej do a z EUNAVFOR-u a/alebo členom alebo od členov personálu EUNAVFOR-u.
   Článok 15
   Nároky v prípade úmrtia, zranenia, škody alebo straty
   1.   EUNAVFOR a personál EUNAVFOR-u nenesie zodpovednosť za škody alebo straty civilného alebo štátneho majetku spôsobené činnosťou EUNAVFOR-u pri výkone oficiálnych funkcií alebo činnosťami v súvislosti s občianskymi nepokojmi alebo s ochranou EUNAVFOR-u.
   2.   Pokiaľ ide o nároky vznesené právnickými alebo fyzickými osobami z hostiteľského štátu, s cieľom dosiahnuť priateľské urovnanie sa tieto nároky na náhradu škody alebo straty civilného alebo štátneho majetku, na ktoré sa nevzťahuje odsek 1, ako aj nároky v prípade úmrtia alebo zranenia osôb a nároky na náhradu škody alebo straty majetku EUNAVFOR-u postúpia EUNAVFOR-u prostredníctvom príslušných orgánov hostiteľského štátu alebo príslušným orgánom hostiteľského štátu, pokiaľ ide o nároky, ktoré vzniesol EUNAVFOR.
   3.   V prípade, že nemožno dosiahnuť priateľské urovnanie, sa nárok podá na komisiu pre nároky pozostávajúcu v rovnakej miere zo zástupcov EUNAVFOR-u a zástupcov hostiteľského štátu. Urovnanie nárokov sa dosiahne spoločnou dohodou.
   4.   Ak nemožno dosiahnuť urovnanie nárokov v rámci komisie pre nároky, spor:

               a)

               o nároky do 40 000 EUR vrátane sa urovná diplomatickou cestou medzi hostiteľským štátom a zástupcami EÚ;

               b)

               o nároky prekračujúce sumu uvedenú v písmene a) sa podá na rozhodcovský súd, ktorého rozhodnutie je záväzné.

         5.   Rozhodcovský súd pozostáva z troch rozhodcov, jedného rozhodcu menuje hostiteľský štát, jedného rozhodcu menuje EUNAVFOR a tretieho rozhodcu menujú spoločne hostiteľský štát a EUNAVFOR. Ak jedna zo strán nevymenuje rozhodcu do dvoch mesiacov alebo ak sa nedosiahne dohoda medzi hostiteľským štátom a EUNAVFOR-om pri vymenovaní tretieho rozhodcu, daného rozhodcu vymenuje predseda Súdneho dvora Európskych spoločenstiev.
   Medzi veliteľom operácie/ozbrojených síl EÚ a správnymi orgánmi hostiteľského štátu sa uzavrie administratívne dojednanie s cieľom určiť pôsobnosť Komisie pre nároky a rozhodcovského súdu, postup uplatniteľný v rámci týchto orgánov a podmienky, za ktorých sa majú nároky uplatniť.
   Článok 16
   Spojenie a spory
   1.   Všetky otázky, ktoré vzniknú v spojení s uplatňovaním tejto dohody, riešia spoločne zástupcovia EUNAVFOR-u a príslušné orgány hostiteľského štátu.
   2.   Ak nedôjde k urovnaniu, spory týkajúce sa výkladu alebo uplatňovania tejto dohody sa urovnajú medzi zástupcami EÚ a hostiteľským štátom výlučne diplomatickou cestou.
   Článok 17
   Ostatné ustanovenia
   1.   Ak táto dohoda odkazuje na výsady, imunity a práva EUNAVFOR-u a jeho personálu, vláda hostiteľského štátu je zodpovedná za vykonávanie a dodržiavanie takýchto imunít, výsad a práv zo strany príslušných miestnych orgánov hostiteľského štátu.
   2.   Nič v tejto dohode nemá za cieľ odchýliť sa od práv, ani sa nevykladá ako odchýlka od práv, ktorých sa môže dovolať členský štát EÚ alebo iný štát podieľajúci sa na EUNAVFOR-e podľa iných dohôd.
   Článok 18
   Vykonávacie dojednania
   Na účely uplatňovania tejto dohody sa môžu operačné, správne a technické otázky upraviť osobitnými dojednaniami, ktoré sa uzavrú medzi veliteľom operácie/ozbrojených síl EÚ a správnymi orgánmi hostiteľského štátu.
   Článok 19
   Nadobudnutie platnosti a ukončenie
   1.   Táto dohoda nadobúda platnosť dňom jej podpisu a zostáva v platnosti do dňa odchodu poslednej zložky EUNAVFOR-u a posledného člena personálu EUNAVFOR-u, ako to oznámi EUNAVFOR. Každá zmluvná strana môže ukončiť túto dohodu skôr písomným vypovedaním so šesťmesačnou lehotou.
   2.   Bez ohľadu na odsek 1 sa ustanovenia obsiahnuté v článku 4 ods. 8, článku 5 ods. 1 až 3, článku 5 ods. 6 a 7, článku 6 ods. 1, 3, 4, 6, 8 až 10, článku 10 ods. 2, článku 11, článku 13 ods. 1 a 2 a článku 15 považujú za uplatňované odo dňa rozmiestnenia prvých členov personálu EUNAVFOR-u, ak tento deň predchádza dňu nadobudnutia platnosti tejto dohody.
   3.   Túto dohodu možno zmeniť a doplniť písomnou dohodou strán.
   4.   Ukončením tejto dohody nie sú dotknuté práva alebo povinnosti vyplývajúce z vykonávania tejto dohody pred jej ukončením.

      Vo Victorii, Seychely, desiateho novembra dvetisícdeväť v dvoch vyhotoveniach v anglickom jazyku.

            Za Európsku úniu

            Za Seychelskú republiku


title: 2012/680/EÚ: Rozhodnutie Európskeho parlamentu a Rady z  25. októbra 2012 o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/015 FR/Peugeot, Francúzsko)

text:
               7.11.2012

               SK

               Úradný vestník Európskej únie

               L 307/74

         ROZHODNUTIE EURÓPSKEHO PARLAMENTU A RADY
   z 25. októbra 2012
   o použití Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/015 FR/Peugeot, Francúzsko)
   (2012/680/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 do 30. decembra 2011, aby zahŕňal podporu pre pracovníkov, ktorí boli prepustení v priamom dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje použitie EGF v rámci ročného stropu vo výške 500 miliónov EUR.

               (4)

               Francúzsko predložilo 5. mája 2010 žiadosť o použitie prostriedkov EGF v súvislosti s prepúšťaním v skupine PSA Peugeot Citroën vo Francúzsku a doplnilo ju o dodatočné informácie do 13. apríla 2012. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 11 949 666 EUR.

               (5)

               EGF by sa mal preto použiť s cieľom poskytnúť finančný príspevok v prospech žiadosti predloženej Francúzskom,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2012 sa použije Európsky fond na prispôsobenie sa globalizácii s cieľom poskytnúť sumu 11 949 666 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 25. októbra 2012

            Za Európsky parlament

            predseda

         M. SCHULZ

            Za Radu

            predseda

         A. D. MAVROYIANNIS

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2010/351/CFSP: Rozhodnutie Politického a bezpečnostného výboru EUJUST LEX-IRAQ/1/2010 z  22. júna 2010 o predĺžení mandátu vedúceho misie integrovanej misie Európskej únie pre oblasť právneho štátu v Iraku, EUJUST LEX-IRAQ

text:
               26.6.2010

               SK

               Úradný vestník Európskej únie

               L 160/10

         ROZHODNUTIE POLITICKÉHO A BEZPEČNOSTNÉHO VÝBORU EUJUST LEX-IRAQ/1/2010
   z 22. júna 2010
   o predĺžení mandátu vedúceho misie integrovanej misie Európskej únie pre oblasť právneho štátu v Iraku, EUJUST LEX-IRAQ
   (2010/351/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä jej článok 38 tretí odsek,
   so zreteľom na rozhodnutie Rady 2010/330/SZBP zo 14. júna 2010 o integrovanej misii Európskej únie pre oblasť právneho štátu v Iraku, EUJUST LEX-IRAQ (1), a najmä na jeho článok 9 ods. 2,
   keďže:

               (1)

               Podľa článku 9 ods. 2 rozhodnutia Rady 2010/330/SZBP je Politický a bezpečnostný výbor (PBV) v súlade s článkom 38 zmluvy poverený prijímať príslušné rozhodnutia na účely politickej kontroly a strategického riadenia integrovanej misie Európskej únie pre oblasť právneho štátu v Iraku, EUJUST LEX-IRAQ (ďalej len „EUJUST LEX-IRAQ“), a najmä rozhodnutie o vymenovaní vedúceho misie.

               (2)

               PBV 15. decembra 2009 na návrh vysokého predstaviteľa Únie pre zahraničné veci a bezpečnostnú politiku (VP) prijal rozhodnutie 2009/982/SZBP (2) o vymenovaní pána Francisca DÍAZ ALCANTUDA za vedúceho integrovanej misie EUJUST-LEX.

               (3)

               Vysoký predstaviteľ 16. júna 2010 navrhol PBV, aby predĺžil mandát pána Francisca DÍAZ ALCANTUDA ako vedúceho misie EUJUST LEX-IRAQ do 30. júna 2011,

         PRIJAL TOTO ROZHODNUTIE:
   Článok 1
   Mandát pána Francisca DÍAZ ALCANTUDA ako vedúceho misie EUJUST LEX-IRAQ sa týmto predlžuje na obdobie od 1. júla 2010 do 30. júna 2011.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 22. júna 2010

            Za Politický a bezpečnostný výbor

            predseda

         C. FERNÁNDEZ-ARIAS

      (1)  Ú. v. EÚ L 149, 15.6.2010, s. 12.

      (2)  Ú. v. EÚ L 338, 19.12.2009, s. 92.


title: Rozhodnutie Politického a bezpečnostného výboru (SZBP) 2016/938 z 31. mája 2016, ktorým sa predlžuje mandát vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/1/2016)

text:
               14.6.2016

               SK

               Úradný vestník Európskej únie

               L 155/23

         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2016/938
   z 31. mája 2016,
   ktorým sa predlžuje mandát vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/1/2016)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2014/219/SZBP z 15. apríla 2014 o misii Európskej únie v rámci SBOP v Mali (EUCAP Sahel Mali) (1), a najmä na jeho článok 7 ods. 1,
   so zreteľom na rozhodnutie Rady (SZBP) 2015/76 z 19. januára 2015, ktorým sa začína misia Európskej únie v rámci SBOP v Mali (EUCAP Sahel Mali) a ktorým sa mení rozhodnutie 2014/219/SZBP (2),
   keďže:

               (1)

               Podľa rozhodnutia 2014/219/SZBP je Politický a bezpečnostný výbor (PBV) v súlade s článkom 38 zmluvy poverený prijímať príslušné rozhodnutia na účely výkonu politickej kontroly a strategického riadenia misie EUCAP Sahel Mali vrátane rozhodnutia o vymenovaní vedúceho misie.

               (2)

               PBV prijal 26. mája 2014 rozhodnutie EUCAP Sahel Mali/1/2014 (3), ktorým sa pán Albrecht CONZE vymenúva za vedúceho misie EUCAP Sahel Mali na obdobie od 26. mája 2014 do 14. januára 2015.

               (3)

               PBV prijal 14. januára 2015 rozhodnutie (SZBP) 2015/67 (4), ktorým sa mandát Albrechta CONZEHO ako vedúceho misie EUCAP Sahel Mali predĺžil do 14. júna 2015.

               (4)

               PBV prijal 15. apríla 2015 rozhodnutie (SZBP) 2015/610 (5), ktorým sa mandát Albrechta CONZEHO ako vedúceho misie EUCAP Sahel Mali predĺžil do 14. júna 2016.

               (5)

               Vysoká predstaviteľka Únie pre zahraničné veci a bezpečnostnú politiku navrhla predĺžiť mandát Albrechta CONZEHO ako vedúceho misie EUCAP Sahel Mali na obdobie od 15. júna 2016 do 14. januára 2017,

         PRIJAL TOTO ROZHODNUTIE:
   Článok 1
   Mandát pána Albrechta CONZEHO ako vedúceho misie EUCAP Sahel Mali sa týmto predlžuje do 14. januára 2017.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 31. mája 2016

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 113, 16.4.2014, s. 21.

      (2)  Ú. v. EÚ L 13, 20.1.2015, s. 5.

      (3)  Rozhodnutie Politického a bezpečnostného výboru EUCAP Sahel Mali/1/2014 z 26. mája 2014 o vymenovaní vedúceho misie Európskej únie v rámci SBOP v Mali (EUCAP Sahel Mali) (Ú. v. EÚ L 164, 3.6.2014, s. 43).

      (4)  Rozhodnutie Politického a bezpečnostného výboru (SZBP) 2015/67 zo 14. januára 2015 o predĺžení mandátu vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/1/2015) (Ú. v. EÚ L 11, 17.1.2015, s. 72).

      (5)  Rozhodnutie Politického a bezpečnostného výboru (SZBP) 2015/610 z 15. apríla 2015, ktorým sa predlžuje mandát vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/2/2015) (Ú. v. EÚ L 101, 18.4.2015, s. 60).


title: 2014/467/EÚ: Rozhodnutie Rady zo 14. júla 2014 , ktorým sa predlžuje platnosť rozhodnutia 2011/492/EÚ a pozastavuje uplatňovanie jeho primeraných opatrení

text:
               18.7.2014

               SK

               Úradný vestník Európskej únie

               L 212/12

         ROZHODNUTIE RADY
   zo 14. júla 2014,
   ktorým sa predlžuje platnosť rozhodnutia 2011/492/EÚ a pozastavuje uplatňovanie jeho primeraných opatrení

      (2014/467/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) (ďalej len „dohoda o partnerstve AKT – EÚ“), naposledy zmenenú v Ouagadougou, Burkina Faso 22. júna 2010 (2), a najmä na jej článok 96,
   so zreteľom na vnútornú dohodu medzi zástupcami vlád členských štátov zasadajúcimi v Rade o opatreniach, ktoré sa majú prijať, a o postupoch, ktoré sa majú dodržiavať pri vykonávaní dohody o partnerstve AKT – EÚ (3), a najmä na jej článok 3,
   so zreteľom na návrh Európskej komisie,
   keďže:

               (1)

               Rozhodnutím Rady 2011/492/EÚ (4) sa ukončili konzultácie s Guinejsko-bissauskou republikou podľa článku 96 dohody o partnerstve AKT – EÚ a prijali sa primerané opatrenia uvedené v prílohe k predmetnému rozhodnutiu.

               (2)

               Rozhodnutím Rady 2013/385/EÚ (5) bolo zmenené rozhodnutie 2011/492/EÚ s cieľom predĺžiť platnosť primeraných opatrení o jeden rok, do 19. júla 2014.

               (3)

               Základné prvky uvedené v článku 9 dohody o partnerstve AKT – EÚ sa naďalej porušujú a súčasné podmienky v Guinei-Bissau nezabezpečujú dodržiavanie ľudských práv, demokratických zásad a zásad právneho štátu. Preto je vhodné predĺžiť platnosť rozhodnutia 2011/492/EÚ o obdobie jedného roka.

               (4)

               Jednako vzhľadom na konanie pokojných, slobodných a vierohodných volieb z 13. apríla 2014 a 18. mája 2014, ktoré predstavujú významný krok smerom k demokracii a stabilite, a s cieľom nadviazať spoluprácu s demokraticky zvolenými orgánmi a poskytovať im priamu podporu v ich úsilí o konsolidáciu demokratických inštitúcií, zmierenie spoločnosti a presadzovanie sociálno-hospodárskeho rozvoja Guiney-Bissau, by sa mali pozastaviť primerané opatrenia stanovené v prílohe k rozhodnutiu 2011/492/EÚ.

               (5)

               Toto rozhodnutie by sa malo preskúmať šesť mesiacov po nadobudnutí jeho účinnosti,

         PRIJALA TOTO ROZHODNUTIE:
   Článok 1
   Platnosť rozhodnutia 2011/492/EÚ a jeho primeraných opatrení sa týmto predlžuje do 19. júla 2015. Uplatňovanie primeraných opatrení sa však týmto pozastavuje.
   Primerané opatrenia sa budú nepretržite preskúmavať a v prípade vážneho zhoršenia situácie v Guinei-Bissau sa znovu uplatnia. V každom prípade sa tieto opatrenia preskúmajú šesť mesiacov po nadobudnutí účinnosti tohto rozhodnutia.
   Článok 2
   List v prílohe k tomuto rozhodnutiu sa zašle orgánom Guiney-Bissau.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 14. júla 2014

            Za Radu

            predseda

         M. MARTINA

      (1)  Ú. v. ES L 317, 15.12.2000, s. 3.

      (2)  Dohoda, ktorou sa druhýkrát mení a dopĺňa Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísaná v Cotonou 23. júna 2000 a prvýkrát zmenená a doplnená v Luxemburgu 25. júna 2005 (Ú. v. EÚ L 287, 4.11.2010, s. 3).

      (3)  Ú. v. ES L 317, 15.12.2000, s. 376, zmenené internou dohodou medzi zástupcami vlád členských štátov, ktorí sa stretli na zasadnutí Rady, ktorou sa mení a dopĺňa interná dohoda z 18. septembra 2000 o opatreniach, ktoré sa majú prijať, a postupoch, ktoré sa majú dodržiavať pri vykonávaní dohody o partnerstve AKT – ES (Ú. v. EÚ L 247, 9.9.2006, s. 48).

      (4)  Rozhodnutie Rady 2011/492/EÚ z 18. júla 2011 o ukončení konzultácií s Guinejsko-bissauskou republikou podľa článku 96 dohody o partnerstve AKT – EÚ (Ú. v. EÚ L 203, 6.8.2011, s. 2).

      (5)  Rozhodnutie Rady 2013/358/EÚ z 15. júla 2013, ktorým sa predlžuje obdobie uplatňovania primeraných opatrení stanovených v rozhodnutí 2011/492/EÚ týkajúcom sa Guiney-Bissau a ktorým sa mení uvedené rozhodnutie (Ú. v. EÚ L 194, 17.7.2013, s. 6).

      PRÍLOHA

      J.E. prezident Guinejsko-bissauskej republiky,
      J.E. predseda vlády Guinejsko-bissauskej republiky,
      Vážení páni,
      v nadväznosti na konzultácie, ktoré sa uskutočnili v Bruseli 29. marca 2011 podľa článku 96 dohody o partnerstve AKT – EÚ, sa Európska únia 18. júla 2011 prostredníctvom rozhodnutia Rady 2011/492/EÚ rozhodla prijať primerané opatrenia vrátane programu vzájomných záväzkov na postupné obnovenie spolupráce s Európskou úniou.
      Rozhodnutím Rady 2013/385/EÚ sa rozhodnutie Rady 2011/492/EÚ predĺžilo o jeden rok, s platnosťou do 19. júla 2014.
      Počas posledných dvanástich mesiacov, počas ktorých boli pri moci dočasné orgány, sa nedosiahol žiadny pokrok, pokiaľ ide o dodržiavanie ľudských práv, boj proti beztrestnosti, reformy sektora bezpečnosti alebo boj proti nezákonnému obchodovaniu, najmä s drogami, ktoré boli naplánované v programe vzájomných záväzkov na obnovenie spolupráce s Európskou úniou.
      Európska únia je však povzbudená slobodnými, pokojnými a vierohodnými parlamentnými a prezidentskými voľbami, ktoré sa konali 13. apríla 2014 a 18. mája 2014 a ktoré predstavujú významný krok na ceste k demokracii a stabilite v krajine. Preto sa Európska únia rozhodla pozastaviť opatrenia uplatňované podľa článku 96 dohody z Cotonou, ako sú stanovené v rozhodnutí Rady 2011/492/EÚ, aby bolo možné nadviazať spoluprácu s demokraticky zvolenými orgánmi a poskytovať im priamu podporu pri Vašom úsilí zabezpečiť konsolidáciu, zmierenie a rozvoj v krajine v spolupráci s ostatnými medzinárodnými partnermi.
      Európska únia prikladá mimoriadnu dôležitosť ustanoveniam článku 9 dohody z Cotonou, keďže dodržiavanie ľudských práv, demokratické inštitúcie a právny štát predstavujú základné východisko vzťahov Európskej únie a Guiney-Bissau. Európska únia bude situáciu v Guinei-Bissau aj naďalej pozorne sledovať.
      Politické a sociálno-ekonomické výzvy, ktorým krajina čelí, sú značné, ale sme presvedčení, že sa prostredníctvom dialógu so všetkými politickými skupinami budete usilovať prijať rozhodnutia, ktoré sú potrebné na hospodárskej i finančnej úrovni, ako aj v kľúčových oblastiach reformy sektora bezpečnosti a v boji proti beztrestnosti.
      Európska únia je pevne odhodlaná udržiavať svoje partnerstvo s ľudom Guiney-Bissau. Cieľom tohto rozhodnutia Európskej únie o pozastavení uplatňovania primeraných opatrení a opätovnom nadviazaní dialógu a spolupráci so zákonnými orgánmi je poskytnúť nový stimul posilňovaniu vzťahov EÚ a Guiney-Bissau v záujme normalizácie bilaterálnych vzťahov. Záväzky prijaté Guineou-Bissau v rámci konzultácií podľa článku 96 však zostávajú v platnosti a Európska únia očakáva, že Vaša vláda vyvinie všetko úsilie potrebné na ich dosiahnutie ako prioritného cieľa.
      Európska únia vyzýva všetky strany, aby využili túto príležitosť na posunutie krajiny smerom k demokratickej stabilite, právnemu štátu, dodržiavaniu ľudských práv a socio-ekonomickému rozvoju.
      S úctou

         Za Radu
         C. ASHTON
         vysoká predstaviteľka

         Za Komisiu
         A. PIEBALGS
         komisár


               25.8.2016

               SK

               Úradný vestník Európskej únie

               C 310/42

         P8_TA(2015)0039
   Zriadenie osobitného výboru pre daňové rozhodnutia a ďalšie opatrenia podobného charakteru alebo účinku
   Rozhodnutie Európskeho parlamentu z 12. februára 2015 o zriadení, pôsobnosti, zložení a funkčnom období osobitného výboru pre daňové rozhodnutia a ďalšie opatrenia podobného charakteru alebo účinku (2015/2566(RSO))
   (2016/C 310/10)

      Európsky parlament,

               —

               so zreteľom na návrh Konferencie predsedov,

               —

               so zreteľom na rozhodnutie Komisie preskúmať, ako sa vo všetkých členských štátoch uplatňujú pravidlá o daňových rozhodnutiach podľa pravidiel EÚ týkajúcich sa štátnej pomoci,

               —

               so zreteľom na povinnosť všetkých členských štátov vyplývajúcu z daňových pravidiel EÚ poskytovať spontánnou výmenou iným členským štátom informácie o daňových rozhodnutiach, najmä ak je možné, že iný členský štát by prišiel o príjmy z daní alebo že úspora na daniach by vznikla na základe umelých prevodov ziskov v rámci skupín podnikov,

               —

               so zreteľom na článok 197 rokovacieho poriadku,

               1.

               rozhodol zriadiť Osobitný výbor pre daňové rozhodnutia a ďalšie opatrenia podobného charakteru alebo účinku s cieľom preskúmať, ako sa v praxi uplatňujú právne predpisy EÚ o štátnej pomoci a zdaňovaní v súvislosti s daňovými rozhodnutiami a ďalšími opatreniami podobného charakteru alebo účinku, ktoré vydávajú členské štáty, ak je takéto uplatňovanie aktom členského štátu alebo Komisie;

               2.

               rozhodol, že osobitný výbor má tieto právomoci:

                           a)

                           analyzovať a skúmať postupy pri uplatňovaní článku 107 ods. 1 Zmluvy o fungovaní Európskej únie (ZFEÚ), pokiaľ ide o daňové rozhodnutia a iné opatrenia podobného charakteru alebo účinku vydávané členskými štátmi od 1. januára 1991;

                           b)

                           analyzovať a posudzovať postupy Komisie, ktoré spočívajú v priebežnom skúmaní všetkých systémov pomoci poskytovanej v členských štátoch v súlade s článkom 108 ZFEÚ, navrhovaní primeraných opatrení, ktoré si vyžaduje postupný vývoj alebo fungovanie vnútorného trhu, členským štátom, kontrolovaní, či je pomoc, ktorú poskytuje štát alebo ktorá sa poskytuje prostredníctvom zdrojov štátu, zlučiteľná s vnútorným trhom a či sa nezneužíva, rozhodovaní o tom, že dotknutý štát má v priebehu určitého obdobia zrušiť alebo zmeniť takúto pomoc, a postupovaní záležitosti Súdnemu dvoru Európskej únie v prípade, že dotknutý štát nezabezpečí súlad, v dôsledku čoho bol údajne vydaný vysoký počet daňových rozhodnutí, ktoré nie sú v súlade s právnymi predpismi EÚ o štátnej pomoci;

                           c)

                           analyzovať a skúmať, ako členské štáty zabezpečujú od 1. januára 1991 dodržiavanie povinností stanovených v nariadení Rady (ES) č. 659/1999 z 22. marca 1999 ustanovujúcom podrobné pravidlá na uplatňovanie článku 108 Zmluvy o fungovaní Európskej únie (1), pokiaľ ide o povinnosť spolupracovať a poskytovať všetky potrebné dokumenty;

                           d)

                           analyzovať a skúmať dodržiavanie povinností stanovených v smernici Rady 77/799/EHS z 19. decembra 1977 o vzájomnej pomoci príslušných orgánov členských štátov v oblasti priamych daní a dane poistnej prémie (2) a v smernici Rady 2011/16/EÚ z 15. februára 2011 o administratívnej spolupráci v oblasti daní a zrušení smernice 77/799/EHS (3), pokiaľ ide o oznamovanie informácií o daňových rozhodnutiach členskými štátmi spontánnou výmenou iným členským štátom od 1. januára 1991;

                           e)

                           analyzovať a posudzovať postupy Komisie týkajúce sa riadneho uplatňovania smerníc 77/799/EHS a 2011/16/EÚ v súvislosti s oznamovaním informácií o daňových rozhodnutiach členskými štátmi spontánnou výmenou iným členským štátom;

                           f)

                           analyzovať a posudzovať dodržiavanie zásady lojálnej spolupráce zakotvenej v článku 4 ods. 3 Zmluvy o Európskej únii členskými štátmi, ako je napríklad plnenie povinností pomáhať pri plnení úloh Únie a neprijať žiadne opatrenie, ktoré by mohlo ohroziť dosiahnutie cieľov Únie, vzhľadom na údajný rozsah agresívneho daňového plánovania, ktoré členské štáty umožňujú, ako aj pravdepodobných závažných následkov, ktoré to malo na verejné financie EÚ a v jej rámci;

                           g)

                           analyzovať a posudzovať dimenziu agresívneho daňového plánovania vykonávaného spoločnosťami usadenými alebo zriadenými v členských štátoch, ktorá sa týka tretích krajín, ako aj výmenu informácií s tretími krajinami v tejto súvislosti;

                           h)

                           predkladať akékoľvek odporúčania, ktoré považuje v tejto oblasti za potrebné;

               3.

               rozhodol, že osobitný výbor bude zložený zo 45 členov;

               4.

               rozhodol, že funkčné obdobie osobitného výboru bude trvať 6 mesiacov odo dňa prijatia tohto rozhodnutia;

               5.

               považuje za vhodné, aby osobitný výbor predložil správu vypracovanú dvoma spoluspravodajcami.

      (1)  Ú. v. ES L 83, 27.3.1999, s. 1.

      (2)  Ú. v. ES L 336, 27.12.1977, s. 15.

      (3)  Ú. v. EÚ L 64, 11.3.2011, s. 1.


title: Rozhodnutie Európskeho parlamentu z 23. apríla 2009 o absolutóriu za plnenie všeobecného rozpočtu Európskej únie za rozpočtový rok 2007, oddiel VII - Výbor regiónov

text:
               26.9.2009

               SK

               Úradný vestník Európskej únie

               L 255/85

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie všeobecného rozpočtu Európskej únie za rozpočtový rok 2007, oddiel VII – Výbor regiónov
   (2009/638/ES)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2007 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2007 – zväzok I (C6-0421/2008) (2),

               —

               so zreteľom na výročnú správu Výboru regiónov o vnútorných auditoch vykonaných v roku 2007 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2007 spolu s odpoveďami inštitúcií (3),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré predložil Dvor audítorov v súlade s článkom 248 Zmluvy o ES (4),

               —

               so zreteľom na článok 272 ods. 10 a články 274, 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0153/2009),

               1.

               udeľuje generálnemu tajomníkovi Výboru regiónov absolutórium za plnenie rozpočtu Výboru regiónov za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil Rade, Komisii, Súdnemu dvoru, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ L 77, 16.3.2007.

      (2)  Ú. v. EÚ C 287, 10.11.2008, s. 1.

      (3)  Ú. v. EÚ C 286, 10.11.2008, s. 1.

      (4)  Ú. v. EÚ C 287, 10.11.2008, s. 111.

      (5)  Ú. v. ES L 248, 16.9.2002, s. 1.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2007, oddiel VII – Výbor regiónov
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2007 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2007 – zväzok I (C6-0421/2008) (2),

               —

               so zreteľom na výročnú správu Výboru regiónov o vnútorných auditoch vykonaných v roku 2007 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2007 spolu s odpoveďami inštitúcií (3),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré predložil Dvor audítorov v súlade s článkom 248 Zmluvy o ES (4),

               —

               so zreteľom na článok 272 ods. 10 a články 274, 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0153/2009),

               1.

               konštatuje, že v roku 2007 mal Výbor regiónov k dispozícii viazané rozpočtové prostriedky v celkovej výške 68,6 milióna EUR (2006: 74,4 milióna EUR) s mierou využitia 96,22 %;

               2.

               poukazuje na to, že Dvor audítorov vo svojej výročnej správe uviedol, že čo sa týka Výboru regiónov, jeho audit nedal podnet na žiadne významné pripomienky;

               3.

               víta podpísanie novej dohody v decembri 2007 o administratívnej spolupráci medzi Európskym hospodárskym a sociálnym výborom a Výborom regiónov na obdobie rokov 2008 – 2014; je presvedčený o tom, že spolupráca týchto dvoch inštitúcií bude pre európskych daňových poplatníkov finančne výhodná; ďalej víta skutočnosť, že Výbor regiónov zaviedol certifikáciu EMAS (Systém environmentálneho manažérstva a auditu);

               4.

               s uspokojením berie na vedomie jasný záväzok oboch výborov harmonizovať ich prostredie a normy vnútornej kontroly založené na osvedčených postupoch, ako aj ostatné príslušné finančné postupy súvisiace so spoločnými službami;

               5.

               poznamenáva, že táto nová dohoda ponecháva najdôležitejšie oblasti (infraštruktúra, IT a telekomunikácie, ako aj preklady vrátane tvorby dokumentov) v rámci pôsobnosti spoločných služieb, pričom iba obmedzený počet služieb zostáva rozdelených, ako napríklad vnútorné služby, sociálne služby a služby lekárskej starostlivosti, knižnica a príprava tlače;

               6.

               trvá však na tom, aby toto rozdelenie služieb nemalo vplyv na rozpočet, a preto nalieha na oba výbory, aby uskutočnili spoločnú analýzu ako súčasť preskúmania v polovici obdobia s cieľom zhodnotiť, či toto presunutie zdrojov je výhodné pre oba výbory; vyzýva obidva výbory, aby naďalej informovali Európsky parlament o hodnotení malých dohôd o spolupráci uskutočnenom začiatkom roka 2009 v oblastiach, ktorých sa rozdelenie služieb týka;

               7.

               víta dohodu na úrovni útvarov uzavretú medzi Výborom regiónov a GR Komisie pre rozpočet o implementácii ABAC (nová finančná a účtovná aplikácia), ktorá sa zaviedla v januári 2007;

               8.

               v tejto súvislosti víta v rámci spoločných služieb vznik oddelenia pre zmluvy, ktoré poskytuje pomoc všetkým prevádzkovým oddeleniam spoločných služieb v oblasti verejného obstarávania; poznamenáva, že v rámci novej dohody sa overovacia služba spoločných služieb presunula do vlastných služieb každého výboru;

               9.

               považuje za kľúčové, aby boli kontroly vykonávané napríklad povoľujúcimi úradníkmi, kontrolórmi a audítormi dostatočne dôkladné; v tejto súvislosti zdôrazňuje dôležitosť primeraného počtu náhodných previerok vo všetkých oblastiach nad rámec previerok malého počtu strategických oblastí, ktoré predstavujú vyššie riziko;

               10.

               s uspokojením konštatuje, že nový analytický nástroj na monitorovanie rozpočtu („Budget Watch“), ktorý vytvoril rozpočtový útvar Výboru regiónov, poskytuje ucelené informácie o všetkých rozpočtových riadkoch a podriadkoch Výboru regiónov vrátane disponibilných rozpočtových prostriedkov, vývoja záväzkov v jednotlivých mesiacoch a skutočných platieb uskutočnených v danom roku;

               11.

               víta skutočnosť, že Výbor regiónov vytvoril zoznam citlivých pracovných miest, ako aj zámer Výboru regiónov vytvoriť v rámci personálneho oddelenia špecializovanú jednotku mobility, ktorá by pomáhala rozvíjať prezieravý prístup pri plánovaní ľudských zdrojov;

               12.

               poznamenáva, že oddelenie vnútorného auditu uskutočnilo v roku 2007 tri audity (audit výkonnosti výdavkov na služobné cesty, audit výkonnosti externých štúdií a audit primeranosti finančných postupov), ako aj dva následné audity (audit platových prevodov s opravným koeficientom a audit štandardov vnútornej kontroly);

               13.

               pripomína, že interný audit týkajúci sa platových prevodov, ktorý sa dokončil v roku 2006 a ktorý zahŕňal hĺbkové preskúmanie všetkých existujúcich prevodov, preukázal, že „v súvislosti so zásadou oddelenia funkcií v tejto oblasti (funkcie iniciatívy a interná kontrola) existujú nedostatky a že vzhľadom na tieto riziká sa malo kontrolné prostredie považovať za prvoradejšie“; ďalej poznamenáva, že vo februári 2007 sa uskutočnila následná kontrola týkajúca sa odporúčaní vnútorného audítora a že druhá následná kontrola sa uskutočnila v roku 2008 a že sa zistilo, že sa v plnej miere vykonalo 16 z 20 odporúčaní; naliehavo žiada administratívu Výboru regiónov, aby zabezpečila plné vykonanie všetkých audítorských odporúčaní;

               14.

               pripomína, že po prešetrení úrad OLAF v prípade ôsmich prevodov určil, že neboli v súlade s ustanovujúcimi podmienkami, a odporučil vymáhanie súm vyplatených navyše od príslušných úradníkov; s uspokojením konštatuje, že všetky vymáhania sa ukončili začiatkom roka 2007; ďalej pripomína, že v prípade šiestich zamestnancov úrad OLAF odporučil začatie disciplinárneho konania a v prípade piatich z nich aj postúpil spisy belgickým orgánom;

               15.

               poznamenáva, že na žiadosť belgických orgánov menovací orgán Výboru regiónov zrušil 6. júla 2007 imunitu príslušných úradníkov a že týchto úradníkov následne vypočúvali orgány; ďalej poznamenáva, že na žiadosť verejného prokurátora menovací orgán Výboru regiónov zrušil 17. novembra 2008 imunitu ešte jedného úradníka;

               16.

               s uspokojením konštatuje, že generálny tajomník Výboru regiónov začal administratívne vyšetrovanie, ktoré vykonal bývalý zástupca generálneho riaditeľa Komisie; zdôrazňuje, že v dvoch z piatich prípadov, pri ktorých boli spisy predložené orgánom, sa menovací orgán Výboru regiónov rozhodol začať 17. januára 2008 disciplinárne konanie pred disciplinárnou komisiou; je si vedomý toho, že v súlade so služobným poriadkom sa môže v týchto prípadoch prijať konečné rozhodnutie až po vydaní konečného rozsudku belgickým súdom;

               17.

               poznamenáva, že vo zvyšných troch prípadoch menovací orgán rozhodne o začatí disciplinárneho konania hneď po tom, ako získa potrebné informácie o ďalšom postupe belgických orgánov v súvislosti s týmito prípadmi; ďalej poznamenáva, že v ďalšom prípade, pri ktorom úrad OLAF nepostúpil spis belgickým orgánom, sa menovací orgán rozhodol napomenúť príslušného úradníka v súlade s odporúčaniami administratívneho vyšetrovania; opakovane žiada o prísne stíhanie vo všetkých prípadoch, pri ktorých sa dokáže podvodné správanie;

               18.

               žiada Výbor regiónov o zváženie primeraných disciplinárnych opatrení, pokiaľ si to bude vyžadovať výsledok vyšetrovaných prípadov;

               19.

               poznamenáva, že členovia Výboru regiónov dostali volebný mandát od regionálnych alebo miestnych orgánov alebo sú politicky zodpovední volenému zhromaždeniu; ďalej poznamenáva, že vzhľadom na pôsobnosť v týchto orgánoch členovia oznamujú svoje finančné záujmy, pričom zverejňujú príslušné informácie o takých veciach ako zdaniteľné profesionálne činnosti a odmeňované funkcie alebo aktivity v súlade s ustanoveniami, ktorými sa riadia ich regionálne alebo miestne orgány; navrhuje, aby Výbor regiónov zaviedol túto povinnosť pre všetkých svojich členov; ďalej navrhuje vymenovanie nezávislého monitorujúceho úradníka, ktorého úlohou by bolo každoročne verejne predkladať správy o prijatých vyhláseniach s cieľom zabezpečiť dôveryhodné monitorovanie a kontrolu;

               20.

               žiada Výbor regiónov, aby do svojej nasledujúcej správy o činnosti (rozpočtový rok 2008) zahrnul kapitolu, ktorá by obsahovala podrobný súpis nadväzných opatrení prijatých počas roka a vychádzajúcich z predchádzajúcich rozhodnutí Európskeho parlamentu o absolutóriu vrátane prípadných vysvetlení nedodržania odporúčaní, a nielen odkaz na rozhodnutia o absolutóriu;

               21.

               poznamenáva, že napriek zmene a doplneniu nariadenia o rozpočtových pravidlách sú jeho ustanovenia o obstarávaní pre menšie inštitúcie, napríklad Výbor regiónov, stále veľmi ťažkopádne, najmä v súvislosti s verejnými súťažami na zákazky v relatívne malej hodnote; vyzýva Komisiu, aby pri uskutočňovaní svojej prípravnej práce pred prípravou budúcich návrhov na zmenu a doplnenie nariadenia o rozpočtových pravidlách dôsledne konzultovala s generálnym tajomníkom Výboru regiónov a jeho administratívou s cieľom zabezpečiť, že ich záujmy sa plne zohľadnia v konečnom návrhu.

      (1)  Ú. v. EÚ L 77, 16.3.2007.

      (2)  Ú. v. EÚ C 287, 10.11.2008, s. 1.

      (3)  Ú. v. EÚ C 286, 10.11.2008, s. 1.

      (4)  Ú. v. EÚ C 287, 10.11.2008, s. 111.

      (5)  Ú. v. ES L 248, 16.9.2002, s. 1.


title: Rozhodnutie Európskeho parlamentu z 23. apríla 2009 o absolutóriu za plnenie rozpočtu Európskej námornej bezpečnostnej agentúry za rozpočtový rok 2007

text:
               26.9.2009

               SK

               Úradný vestník Európskej únie

               L 255/172

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie rozpočtu Európskej námornej bezpečnostnej agentúry za rozpočtový rok 2007
   (2009/669/ES)
   EURÓPSKY PARLAMENT,

               —

               so zreteľom na konečnú účtovnú závierku Európskej námornej bezpečnostnej agentúry za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (4), a najmä na jeho článok 19,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0167/2009),

               1.

               udeľuje výkonnému riaditeľovi Európskej námornej bezpečnostnej agentúry absolutórium za plnenie rozpočtu agentúry za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej námornej bezpečnostnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 20.

      (2)  Ú. v. EÚ C 311, 5.12.2008, s. 57.

      (3)  Ú. v. ES L 248, 16.9.2002, s. 1.

      (4)  Ú. v. ES L 208, 5.8.2002, s. 1.

      (5)  Ú. v. ES L 357, 31.12.2002, s. 72.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej námornej bezpečnostnej agentúry za rozpočtový rok 2007
   EURÓPSKY PARLAMENT,

               —

               so zreteľom na konečnú účtovnú závierku Európskej námornej bezpečnostnej agentúry za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (4), a najmä na jeho článok 19,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A6-0167/2009),

               A.

               keďže Európsky dvor audítorov (EDA) vyhlásil, že získal primeranú istotu o tom, že účtovná závierka za rozpočtový rok 2007 poskytuje spoľahlivé informácie a že príslušné operácie sú zákonné a riadne;

               B.

               keďže 22. apríla 2008 Európsky parlament udelil výkonnému riaditeľovi Európskej námornej bezpečnostnej agentúry absolutórium za plnenie rozpočtu agentúry za rozpočtový rok 2006 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vzal na vedomie zistenie EDA, že postupy tvorby rozpočtu a plánu stavu zamestnancov neboli dostatočne dôsledné a že to viedlo k vysokému počtu rozpočtových presunov, neadekvátnemu plánovaniu prijímania zamestnancov a nesprávnemu predloženiu rozpočtu,

                           —

                           so znepokojením vzal na vedomie pripomienky EDA, že niektoré právne záväzky boli uzavreté ešte pred prijatím zodpovedajúcich rozpočtových záväzkov;

               1.

               konštatuje, že z rozpočtu na rok 2007 bolo agentúre poskytnutých 48 249 000 EUR vo viazaných a výdavkových rozpočtových prostriedkoch;

               2.

               ľutuje, že tak ako v roku 2006, aj teraz EDA zistil, že postupy agentúry v oblasti tvorby rozpočtu neboli dostatočne dôsledné;

               3.

               berie na vedomie zistenie EDA, že v roku 2007 sa uskutočnilo 32 presunov; berie na vedomie kritiku EDA týkajúcu sa vysokého počtu presunov;

               4.

               berie na vedomie odpoveď agentúry, že presuny zostali pod hranicou 10 % uvedenou v nariadení o rozpočtových pravidlách;

               5.

               ďalej berie na vedomie kritiku EDA, že od polovice júna do decembra 2007 sa do pripísaných príjmov neoprávnene presunulo 25 000 000 EUR určených na opatrenia na boj proti znečisťovaniu životného prostredia, ktoré schválil rozpočtový orgán ako bežné rozpočtové prostriedky;

               6.

               berie na vedomie odpoveď agentúry, podľa ktorej sa 20. marca 2007 agentúra rozhodla na základe návrhu Komisie klasifikovať prostriedky na opatrenia na boj proti znečisťovaniu životného prostredia ako pripísané príjmy a 21. novembra 2007 sa agentúra rozhodla tieto prostriedky už tak neklasifikovať;

               7.

               je sklamaný, že tak ako v roku 2006, aj teraz EDA znova zistil, že právne záväzky boli uzavreté ešte pred prijatím zodpovedajúcich rozpočtových záväzkov; vyzýva agentúru, aby zvýšila úsilie v oblasti vzdelávania a komunikácie s cieľom zabrániť tejto situácii v budúcnosti; žiada, aby výročná správa o činnosti agentúry za rok 2008 informovala o krokoch prijatých v tejto oblasti;

               8.

               berie na vedomie, že EDA zistil tieto nedostatky týkajúce sa postupov prijímania zamestnancov:

                           —

                           pred začiatkom hodnotiaceho procesu sa neurčili výberové kritériá a potrebný minimálny počet bodov na postup do ďalšej fázy výberového konania,

                           —

                           výbor zamestnancov nebol pozvaný na účasť na postupoch prijímania zamestnancov;

               9.

               berie na vedomie odpoveď agentúry, že sa prijali opatrenia s cieľom vymedziť výberové kritériá a potrebný minimálny počet bodov už v skoršej fáze;

               10.

               vyzýva agentúru, aby zabezpečila, aby bol postup prijímania zamestnancov transparentný a nediskriminačný, najmä zabezpečením účasti výboru zamestnancov;

               11.

               víta skutočnosť, že agentúra úzko spolupracuje s Európskym monitorovacím centrom pre drogy a drogovú závislosť, ktoré tiež sídli v Lisabone, s cieľom deliť sa o budovy a spoločne využívať infraštruktúru a služby;

               12.

               naliehavo vyzýva Komisiu, aby zabezpečila, že agentúra bude v budúcnosti zachovávať prísnu finančnú disciplínu a pracovať vždy v rámci schváleného rozpočtu;

               13.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole agentúr EÚ (7).

      (1)  Ú. v. EÚ C 278, 31.10.2008, s. 20.

      (2)  Ú. v. EÚ C 311, 5.12.2008, s. 57.

      (3)  Ú. v. ES L 248, 16.9.2002, s. 1.

      (4)  Ú. v. ES L 208, 5.8.2002, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 88, 31.3.2009, s. 192.

      (7)  Pozri stranu 206 tohto úradného vestníka.


title: Rozhodnutie Rady (SZBP) 2015/778 z 18. mája 2015 o vojenskej operácii Európskej únie v južnej časti centrálneho Stredozemia (EUNAVFOR MED)

text:
               19.5.2015

               SK

               Úradný vestník Európskej únie

               L 122/31

         ROZHODNUTIE RADY (SZBP) 2015/778
   z 18. mája 2015
   o vojenskej operácii Európskej únie v južnej časti centrálneho Stredozemia (EUNAVFOR MED)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 20. apríla 2015 potvrdila pevný záväzok konať, aby sa predchádzalo ľudským tragédiám, ku ktorým dochádza v súvislosti s prevádzaním ľudí cez Stredozemné more.

               (2)

               Európska rada 23. apríla 2015 vyjadrila svoje rozhorčenie nad situáciou v Stredozemí a zdôraznila, že Únia zmobilizuje všetky prostriedky, ktoré má k dispozícii, aby zabránila ďalším stratám na životoch na mori a aby sa riešili základné príčiny tejto núdzovej humanitárnej situácie – a to v spolupráci s krajinami pôvodu a tranzitu, a že bezprostrednou prioritou je zabrániť tomu, aby ďalší ľudia zomierali na mori. Európska rada sa zaviazala posilniť prítomnosť Únie na mori, predchádzať nelegálnym migračným tokom a zvýšiť vnútornú solidaritu a zodpovednosť.

               (3)

               Európska rada sa 23. apríla 2015 tiež zaviazala bojovať proti prevádzačom v súlade s medzinárodným právom vyvíjaním systematického úsilia o identifikáciu, zaistenie a likvidáciu plavidiel predtým, ako ich prevádzači použijú, a vyzvala vysokú predstaviteľku Únie pre zahraničné veci a bezpečnostnú politiku (VP), aby začala s prípravami na prípadnú operáciu na tento účel v rámci spoločnej bezpečnostnej a obrannej politiky (SBOP).

               (4)

               VP 11. mája 2015 informovala Bezpečnostnú radu OSN o migračnej kríze v Stredozemí a o prebiehajúcich prípravách na prípadnú námornú operáciu Únie v rámci spoločnej bezpečnostnej a obrannej politiky Únie. V tejto súvislosti sa vyjadrila, že je potrebné, aby Únia mala pri svojej činnosti podporu Bezpečnostnej rady OSN.

               (5)

               Rada 18. mája 2015 schválila koncepciu krízového riadenia pre operáciu SBOP zameranú na rozloženie obchodného modelu prevádzačov v južnej časti centrálneho Stredozemia.

               (6)

               Operácia SBOP, ktorú podnikne Únia, sa bude viesť v súlade s medzinárodným právom, a to predovšetkým s relevantnými ustanoveniami Dohovoru Organizácie Spojených národov o morskom práve (UNCLOS) z roku 1982, Protokolov z roku 2000 proti pašovaniu migrantov po súši, po mori a letecky (ďalej len „Protokol proti pašovaniu migrantov“) a o prevencii, potláčaní a trestaní obchodovania s ľuďmi, osobitne so ženami a deťmi, doplňujúcich Dohovor Organizácie Spojených národov proti nadnárodnému organizovanému zločinu, Medzinárodného dohovoru o bezpečnosti ľudského života na mori (SOLAS) z roku 1974, Medzinárodného dohovoru o pátraní a záchrane na mori (SAR) z roku 1979, Dohovoru o ochrane morského prostredia a pobrežnej oblasti Stredozemia (Barcelonský dohovor) z roku 1976, Ženevského dohovoru o právnom postavení utečencov z roku 1951, a tiež v súlade so zásadou zákazu vrátenia alebo vyhostenia a medzinárodným právom v oblasti ľudských práv.
               Dohovory UNCLOS, SOLAS a SAR zahŕňajú povinnosť poskytovať pomoc osobám nachádzajúcim sa na mori v núdzovej situácii a dopraviť zachránené osoby do bezpečia a na tento účel budú plavidlá pridelené na operáciu EUNAVFOR MED pripravené a vybavené tak, aby mohli plniť súvisiace úlohy pod koordinačným vedením zo strany príslušného záchranného koordinačného strediska.

               (7)

               V súlade s príslušným vnútroštátnym a medzinárodným právom môžu štáty na šírom mori zadržať plavidlá podozrivé z pašovania migrantov, ak vlajkový štát povolí vstúpiť na palubu a prehliadnuť plavidlo alebo ak je plavidlo bez vlajky, a môžu voči plavidlám, osobám a nákladu prijať primerané opatrenia.

               (8)

               Môžu sa tiež prijať opatrenia v pobrežných alebo vnútrozemských vodách, na území alebo vo vzdušnom priestore štátu voči plavidlám podozrivým zo zapojenia do prevádzačstva alebo obchodovania s ľuďmi, a to so súhlasom daného štátu alebo podľa rezolúcie Bezpečnostnej rady OSN alebo na základe obidvoch.

               (9)

               Štát môže prijať primerané opatrenia voči osobám prítomným na jeho území, podozrivým z prevádzačstva alebo obchodovania s ľuďmi, ktoré môžu viesť k ich prípadnému zadržaniu a stíhaniu v súlade s medzinárodným právom a jeho vnútroštátnym právom.

               (10)

               Politický a bezpečnostný výbor (PBV) by mal pod vedením Rady a VP vykonávať nad operáciou krízového riadenia Únie politickú kontrolu, poskytovať jej strategické vedenie a prijímať príslušné rozhodnutia v súlade s článkom 38 tretím odsekom Zmluvy o Európskej únii (Zmluva o EÚ).

               (11)

               Podľa článku 41 ods. 2 Zmluvy o EÚ a v súlade s rozhodnutím Rady (SZBP) 2015/528 (1) by prevádzkové výdavky vyplývajúce z tohto rozhodnutia, ktoré majú vojenské alebo obranné dôsledky, mali hradiť členské štáty.

               (12)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu a neprispieva na financovanie tejto operácie,

         PRIJALA TOTO ROZHODNUTIE:
   Článok 1
   Poslanie
   1.   Únia vedie vojenskú operáciu krízového riadenia, ktorá prispieva k rozloženiu obchodného modelu sietí prevádzania ľudí a obchodovania s ľuďmi v južnej časti centrálneho Stredozemia (EUNAVFOR MED), čo sa dosiahne prostredníctvom systematického úsilia o identifikáciu, zaistenie a likvidáciu plavidiel a aktív, ktoré prevádzači alebo obchodníci s ľuďmi využívajú alebo existuje podozrenie, že ich využívajú, a to v súlade s uplatniteľným medzinárodným právom vrátane dohovoru UNCLOS a rezolúcií Bezpečnostnej rady OSN.
   2.   Operačná oblasť sa pred začatím operácie EUNAVFOR MED vymedzí v príslušných plánovacích dokumentoch, ktoré schváli Rada.
   Článok 2
   Mandát
   1.   Operácia EUNAVFOR MED pôsobí v súlade s politickými, strategickými a politicko-vojenskými cieľmi stanovenými v koncepcii krízového riadenia, ktorú Rada schválila 18. mája 2015.
   2.   Operácia EUNAVFOR MED sa uskutoční v nadväzujúcich fázach a v súlade s požiadavkami medzinárodného práva. Operáciou EUNAVFOR MED sa:

               a)

               v prvej fáze podporuje odhaľovanie a monitorovanie migračných sietí prostredníctvom zhromažďovania informácií a hliadkovaním na šírom mori v súlade s medzinárodným právom;

               b)

               v druhej fáze

                           i)

                           sa na šírom mori robia úkony s cieľom vstúpiť na palubu, prehliadnuť, zabaviť a odkloniť plavidlá podozrivé z využívania na prevádzanie ľudí alebo na obchodovanie s ľuďmi, a to dodržiavajúc podmienky stanovené v uplatniteľnom medzinárodnom práve vrátane dohovoru UNCLOS a protokolu proti pašovaniu migrantov;

                           ii)

                           v súlade s akoukoľvek uplatniteľnou rezolúciou Bezpečnostnej rady OSN alebo na základe súhlasu dotknutého pobrežného štátu sa na šírom mori alebo v pobrežných alebo vnútrozemských vodách daného štátu robia úkony s cieľom vstúpiť na palubu, prehliadnuť, zabaviť a odkloniť plavidlá podozrivé z využívania na prevádzanie ľudí alebo na obchodovanie s ľuďmi, a to dodržiavajúc podmienky stanovené v danej rezolúcii alebo súhlase;

               c)

               v tretej fáze sa v súlade s akoukoľvek uplatniteľnou rezolúciou Bezpečnostnej rady OSN alebo súhlasom dotknutého pobrežného štátu na území daného štátu prijmú všetky nevyhnutné opatrenia voči plavidlám podozrivým z využívania na prevádzanie ľudí alebo na obchodovanie s ľuďmi a súvisiacim aktívam vrátane ich likvidácie alebo narušenia ich prevádzkyschopnosti, a to dodržiavajúc podmienky stanovené v danej rezolúcii alebo súhlase.

         3.   Rada posúdi, či boli splnené podmienky na prechod do ďalšej fázy po prvej fáze, zohľadňujúc akúkoľvek uplatniteľnú rezolúciu Bezpečnostnej rady OSN a súhlas dotknutých pobrežných štátov.
   4.   V rámci operácie EUNAVFOR MED sa v súlade s uplatniteľným právom môžu zhromažďovať osobné údaje týkajúce sa osôb prijatých na palubu lodí zúčastňujúcich sa na operácii EUNAVFOR MED, ktoré súvisia so znakmi, ktoré môžu pomôcť pri ich identifikácii, vrátane odtlačkov prstov, ako aj ďalšie údaje s vylúčením ostatných osobných údajov: priezvisko, rodné priezvisko, krstné mená a akékoľvek prezývky alebo prijaté mená; dátum a miesto narodenia, národnosť, pohlavie; bydlisko, povolanie a miesto pobytu; vodičské preukazy, identifikačné doklady a pasové údaje. Takéto údaje a údaje týkajúce sa plavidiel a vybavenia, ktoré tieto osoby využívajú, sa môžu zasielať relevantným orgánom presadzovania práva v členských štátoch a/alebo príslušným orgánom Únie.
   Článok 3
   Vymenovanie veliteľa operácie EÚ
   Za veliteľa operácie EÚ EUNAVFOR MED sa týmto vymenúva kontradmirál Enrico Credendino.
   Článok 4
   Určenie operačného veliteľstva EÚ
   Operačné veliteľstvo operácie EUNAVFOR MED sa nachádza v Ríme v Taliansku.
   Článok 5
   Plánovanie a začatie operácie
   Rozhodnutie o začatí operácie EUNAVFOR MED prijíma Rada na odporúčanie veliteľa operácie EUNAVFOR MED, a to po schválení operačného plánu a pravidiel nasadenia, ktoré sú potrebné na vykonávanie mandátu.
   Článok 6
   Politická kontrola a strategické vedenie
   1.   Politickú kontrolu a strategické vedenie operácie EUNAVFOR MED vykonáva PBV pod vedením Rady a VP. Rada týmto poveruje PBV prijať príslušné rozhodnutia v súlade s článkom 38 Zmluvy o EÚ. Toto poverenie zahŕňa právomoc meniť plánovacie dokumenty vrátane operačného plánu, hierarchie velenia a pravidiel nasadenia. Zahŕňa tiež právomoc prijímať rozhodnutia o vymenovaní veliteľa operácie EÚ a veliteľa ozbrojených síl EÚ. Rada si ponecháva právomoc rozhodovať o cieľoch a ukončení vojenskej operácie EÚ. S výhradou článku 2 ods. 3 tohto rozhodnutia PBV má právomoc rozhodnúť o tom, kedy sa má uskutočniť prechod z jednej fázy operácie do druhej.
   2.   PBV podáva Rade pravidelné správy.
   3.   Predseda Vojenského výboru EÚ (VVEÚ) podáva PBV pravidelné správy o vykonávaní operácie EUNAVFOR MED. PBV môže v prípade potreby na svoje zasadnutia pozvať veliteľa operácie EÚ alebo veliteľa ozbrojených síl EÚ.
   Článok 7
   Vojenské vedenie
   1.   VVEÚ monitoruje riadny priebeh operácie EUNAVFOR MED, za vedenie ktorej je zodpovedný veliteľ operácie EÚ.
   2.   Veliteľ operácie EÚ podáva VVEÚ pravidelné správy. VVEÚ môže podľa potreby na svoje zasadnutia pozvať veliteľa operácie EÚ alebo veliteľa ozbrojených síl EÚ.
   3.   Predseda VVEÚ je pre veliteľa operácie EÚ hlavnou kontaktnou osobou.
   Článok 8
   Jednotnosť reakcie EÚ a koordinácia
   1.   VP zabezpečuje vykonávanie tohto rozhodnutia a tiež jeho jednotnosť s vonkajšou činnosťou Únie ako celkom vrátane vykonávania rozvojových programov Únie a jej humanitárnej pomoci.
   2.   VP s pomocou Európskej služby pre vonkajšiu činnosť (ESVČ) je hlavným kontaktným bodom pre komunikáciu s Organizáciou Spojených národov, orgánmi krajín v danom regióne, ako aj s ďalšími medzinárodnými a bilaterálnymi aktérmi vrátane NATO, Africkej únie a Ligy arabských štátov.
   3.   Operácia EUNAVFOR MED spolupracuje s relevantnými orgánmi členských štátov a zriadi mechanizmus koordinácie a podľa potreby uzatvorí dojednania s ostatnými agentúrami a orgánmi Únie, najmä agentúrou FRONTEX, EUROPOL-om, EUROJUST-om, Európskym podporným úradom pre azyl a relevantnými misiami SBOP.
   Článok 9
   Účasť tretích štátov
   1.   Bez toho, aby bola dotknutá autonómia rozhodovania Únie alebo jednotný inštitucionálny rámec, a v súlade s príslušnými usmerneniami Európskej rady sa tretie štáty môžu vyzvať, aby sa zúčastnili na tejto operácii.
   2.   Rada týmto poveruje PBV, aby vyzval tretie štáty na poskytnutie príspevkov a aby podľa odporúčania veliteľa operácie EÚ a VVEÚ prijal príslušné rozhodnutia o prijatí navrhovaných príspevkov.
   3.   Podrobné podmienky účasti tretích štátov sa stanovia v dohodách, ktoré sa uzatvoria podľa článku 37 Zmluvy o EÚ a v súlade s postupom stanoveným v článku 218 Zmluvy o fungovaní Európskej únie (ZFEÚ). Ak Únia a tretí štát uzatvorili dohodu ustanovujúcu rámec účasti tohto tretieho štátu na misiách krízového riadenia Únie, ustanovenia takejto dohody sa v súvislosti s operáciou EUNAVFOR MED uplatňujú.
   4.   Tretie štáty, ktoré k operácii EUNAVFOR MED poskytli významný vojenský príspevok, majú z hľadiska každodenného riadenia operácie rovnaké práva a povinnosti ako členské štáty, ktoré sa na operácii zúčastňujú.
   5.   Rada týmto poveruje PBV, aby prijal príslušné rozhodnutia o zriadení výboru prispievateľov pre prípad, ak by tretie štáty poskytli významné vojenské príspevky.
   Článok 10
   Postavenie personálu pod vedením Únie
   Postavenie jednotiek a personálu pod vedením Únie sa v prípade potreby vymedzuje v súlade s medzinárodným právom.
   Článok 11
   Finančné dojednania
   1.   Spoločné náklady vojenskej operácie EÚ sa spravujú v súlade s rozhodnutím Rady (SZBP) 2015/528.
   2.   Finančná referenčná suma na spoločné náklady operácie EUNAVFOR MED je 11,82 milióna EUR. Percentuálny podiel referenčnej sumy uvedený v článku 25 ods. 1 rozhodnutia (SZBP) 2015/528 je 70 % viazaných rozpočtových prostriedkov a 40 % platobných rozpočtových prostriedkov.
   Článok 12
   Sprístupnenie informácií
   1.   VP je oprávnený v prípade potreby a v súlade s potrebami operácie EUNAVFOR MED poskytovať tretím štátom pridruženým k tomuto rozhodnutiu utajované skutočnosti EÚ, ktoré sa vypracovali na účely operácie, v súlade s rozhodnutím Rady 2013/488/EÚ (2), a to:

               a)

               do stupňa utajenia stanoveného v uplatniteľných dohodách o bezpečnosti utajovaných skutočností uzavretých medzi Úniou a dotknutým tretím štátom; alebo

               b)

               do stupňa utajenia „CONFIDENTIEL UE/EU CONFIDENTIAL“ v ostatných prípadoch.

         2.   VP je tiež v súlade s operačnými potrebami operácie EUNAVFOR MED oprávnený sprístupniť OSN utajované skutočnosti EÚ do stupňa utajenia „RESTREINT UE/EU RESTRICTED“, ktoré boli vypracované na účely operácie EUNAVFOR MED, v súlade s rozhodnutím 2013/488/EÚ. Na tento účel sa vypracujú dohody medzi VP a príslušnými orgánmi Organizácie Spojených národov.
   3.   VP je oprávnený sprístupniť tretím štátom pridruženým k tomuto rozhodnutiu akékoľvek neutajované dokumenty EÚ, ktoré sa týkajú rokovaní Rady o tejto operácii a na ktoré sa vzťahuje povinnosť zachovávať služobné tajomstvo podľa článku 6 ods. 1 rokovacieho poriadku Rady (3).
   4.   VP môže tiet oprávnenia, ako aj spôsobilosť uzavrieť dohody uvedené v tomto článku, delegovať na úradníkov ESVČ, na veliteľa operácie EÚ alebo veliteľa ozbrojených síl EÚ v súlade s oddielom VII prílohy VI k rozhodnutiu Rady 2013/488/EÚ.
   Článok 13
   Nadobudnutie účinnosti a ukončenie
   Toto rozhodnutie nadobúda účinnosť dňom jeho prijatia.
   Operácia EUNAVFOR MED skončí najneskôr 12 mesiacov po dosiahnutí úplnej operačnej spôsobilosti.
   Toto rozhodnutie sa zrušuje odo dňa uzatvorenia operačného veliteľstva EÚ v súlade s odsúhlasenými plánmi na ukončenie operácie EUNAVFOR MED a bez toho, aby boli dotknuté postupy týkajúce sa auditu a predkladania účtov operácie EUNAVFOR MED ustanovené v rozhodnutí (SZBP) 2015/528.

      V Bruseli 18. mája 2015

            Za Radu

            predsedníčka

         F. MOGHERINI

      (1)  Rozhodnutie Rady (SZBP) 2015/528 z 27. marca 2015, ktorým sa ustanovuje mechanizmus správy financovania spoločných nákladov na operácie Európskej únie s vojenskými alebo obrannými dôsledkami (Athena) a ktorým sa zrušuje rozhodnutie 2011/871/SZBP (Ú. v. EÚ L 84, 28.3.2015, s. 39).

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).

      (3)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: Rozhodnutie Ministerskej rady Energetického spoločenstva D/2013/03/MC-EnC o predĺžení doby platnosti Zmluvy o Energetickom spoločenstve

text:
               30.11.2013

               SK

               Úradný vestník Európskej únie

               L 320/81

         ROZHODNUTIE MINISTERSKEJ RADY ENERGETICKÉHO SPOLOČENSTVA
   D/2013/03/MC-EnC
   o predĺžení doby platnosti Zmluvy o Energetickom spoločenstve
   MINISTERSKÁ RADA ENERGETICKÉHO SPOLOČENSTVA,
   so zreteľom na Zmluvu o založení Európskeho spoločenstva (ďalej len „zmluva“), a najmä na jej článok 97,
   keďže:

               (1)

               Zmluva bola podpísaná 25. októbra 2005 a nadobudla platnosť 1. júla 2006.

               (2)

               Podľa jej článku 97 sa zmluva uzatvára na obdobie 10 rokov od dátumu nadobudnutia platnosti a na jej predĺženie je potrebné rozhodnutie ministerskej rady.

               (3)

               Preukázalo sa, že Energetické spoločenstvo je účinným rámcom pre regionálnu spoluprácu v oblasti energetiky.

               (4)

               Energetické spoločenstvo podrobne sleduje vývoj energetickej politiky Európskej únie a prijalo záväzky, ktoré siahajú za rok 2016.

               (5)

               Predĺženie zmluvy otvorene podporili inštitúcie Európskej únie (1), ako aj stála skupina na vysokej úrovni na svojich zasadnutiach 19. júna a 23. októbra 2013,

         PRIJALA TOTO ROZHODNUTIE:
   Článok 1
   Predĺženie doby platnosti Zmluvy o Energetickom spoločenstve
   Doba platnosti zmluvy sa predlžuje o obdobie 10 rokov.
   Článok 2
   Nadobudnutie platnosti
   Toto rozhodnutie nadobúda platnosť jeho prijatím.

      V Belehrade 24. októbra 2013

            Za Ministerskú radu

         Z. MIHAJLOVIĆ

      (1)  Správa Komisie Európskemu parlamentu a Rade podľa článku 7 rozhodnutia 2006/500/ES, 10. 3. 2011, KOM(2011) 105 v konečnom znení. Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o zabezpečení dodávok energie a medzinárodnej spolupráci – Energetická politika EÚ: budovanie vzťahov s partnermi za hranicami EÚ, 7. 9. 2011, KOM(2011) 539 v konečnom znení. Závery zo zasadnutia Rady Európskej únie z 24. novembra 2011 o posilnení vonkajšieho rozmeru energetickej politiky EÚ.


title: 2004/821/SZBP: Rozhodnutie Politického a bezpečnostného výboru BaH/4/2004 z 19. októbra 2004 o vymenovaní vedúceho veliteľskej štruktúry EÚ v Neapole pre vojenskú operáciu Európskej únie v Bosne a Hercegovine

text:
               2.12.2004

               SK

               Úradný vestník Európskej únie

               L 357/38

      ROZHODNUTIE POLITICKÉHO A BEZPEČNOSTNÉHO VÝBORU BaH/4/2004
   z 19. októbra 2004
   o vymenovaní vedúceho veliteľskej štruktúry EÚ v Neapole pre vojenskú operáciu Európskej únie v Bosne a Hercegovine
   (2004/821/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, najmä na jej článok 25 ods. 3,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), najmä na jej článok 6,
   keďže:

               (1)

               Výmenou listov medzi generálnym tajomníkom/vysokým splnomocnencom a generálnym tajomníkom NATO 28. septembra 2004 a 8. októbra 2004, v tomto poradí, Severoatlantická rada súhlasila, aby sa veliteľ Spoločného veliteľstva síl v Neapole stal vedúcim veliteľskej štruktúry EÚ v Neapole.

               (2)

               Vojenský výbor EÚ súhlasil 15. septembra 2004 s odporúčaním veliteľa operácie EÚ, aby bol veliteľ Spoločného veliteľstva síl v Neapole generál Ciro COCOZZA vymenovaný za vedúceho veliteľskej štruktúry EÚ v Neapole pre vojenskú operáciu Európskej únie v Bosne a Hercegovine.

               (3)

               Podľa článku 6 jednotnej akcie 2004/570/SZBP Rada poverila Politický a bezpečnostný výbor (PBV) vykonávaním politických a strategických usmernení o vojenských operáciách EÚ.

               (4)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a činností Európskej únie, ktoré majú obranné dôsledky.

               (5)

               Európska rada v Kodani prijala 12. a 13. decembra 2002 vyhlásenie, ktoré uvádza, že dojednania „Berlín plus“ a ich vykonávanie sa bude vzťahovať len na tie členské štáty EÚ, ktoré sú buď členmi NATO alebo stranami „Partnerstva pre mier“, a ktoré následne uzavreli dvojstranné bezpečnostné dohody s NATO,

         ROZHODOL TAKTO:
   Článok 1
   Generál Ciro COCOZZA je týmto vymenovaný za vedúceho veliteľskej štruktúry EÚ v Neapole pre vojenskú operáciu Európskej únie v Bosne a Hercegovine.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 19. októbra 2004

            Za Politický a bezpečnostný výbor

            predseda

         A. HAMER

      (1)  Ú. v. EÚ L 252, 28.7.2004, s. 10.


title: 2005/694/ES: Rozhodnutie Rady z 28. júla 2005 o existencii nadmerného schodku v Taliansku

text:
               11.10.2005

               SK

               Úradný vestník Európskej únie

               L 266/57

      ROZHODNUTIE RADY

   z 28. júla 2005
   o existencii nadmerného schodku v Taliansku
   (2005/694/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 104 ods. 6,
   so zreteľom na odporúčanie Komisie,
   so zreteľom na pripomienky Talianska,
   keďže:

               (1)

               Podľa článku 104 zmluvy sa členské štáty majú vyhýbať nadmernému schodku verejných financií.

               (2)

               Pakt stability a rastu je založený na cieli riadnych verejných financií ako prostriedku posilňovania podmienok cenovej stability a silného udržateľného rastu vedúceho k vytváraniu zamestnanosti.

               (3)

               Postup pri nadmernom schodku podľa článku 104 ustanovuje rozhodnutie o existencii nadmerného schodku. Protokol o postupe pri nadmernom schodku pripojený k zmluve upravuje ďalšie ustanovenia týkajúce sa vykonávania v prípade nadmerného schodku. Nariadenie Rady (ES) č. 3605/93 (1) stanovuje podrobné pravidlá a definície pre uplatňovanie ustanovení uvedeného protokolu.

               (4)

               Článok 104 ods. 5 zmluvy vyžaduje od Komisie, aby predložila Rade stanovisko, ak usudzuje, že v členskom štáte existuje alebo môže vzniknúť nadmerný schodok. Komisia adresovala Rade takéto stanovisko týkajúce sa Talianska dňa 29. júna 2005. Vzhľadom na svoju správu podľa článku 104 ods. 3 zmluvy a so zreteľom na stanovisko Hospodárskeho a finančného výboru podľa článku 104 ods. 4 zmluvy Komisia dospela k záveru, že v Taliansku existuje nadmerný schodok. Pri príprave svojho hodnotenia Komisia zohľadnila správu Rady Ecofin pre Európsku radu o „zlepšení vykonávania Paktu stability a rastu“, prijatú Európskou radou dňa 22. marca 2005.

               (5)

               Článok 104 ods. 6 zmluvy ustanovuje, že Rada by mala zhodnotiť všetky pripomienky, ktoré si môže dotknutý členský štát želať vyjadriť pred rozhodovaním po celkovom posúdení, či existuje nadmerný schodok. V prípade Talianska toto celkové posúdenie viedlo k nasledujúcim záverom.

               (6)

               Podľa číselných údajov doposiaľ zverejnených pre roky 2003 a 2004 miera schodku bola v oboch rokoch mierne nad referenčnou hodnotou 3 % HDP. Porušenie referenčnej hodnoty 3 % HDP uvedenej v zmluve týkajúce sa rokov 2003 a 2004 nebolo dôsledkom mimoriadnej udalosti mimo kontroly talianskych orgánov ani dôsledkom výrazného hospodárskeho poklesu v zmysle Paktu stability a rastu. Miera hospodárskeho rastu počas uplynulých troch rokov bola pozitívna, ale nízka (0,4 % v roku 2002, 0,3 % v roku 2003 a 1,2 % v roku 2004). Zatiaľ čo produkčná medzera sa podľa odhadov mala znížiť z 2,1 % potenciálneho HDP v roku 2001 na – 1,3 % potenciálneho HDP v roku 2004, negatívna produkčná medzera v roku 2004 bola nižšia ako hodnoty zaznamenané pri predchádzajúcich poklesoch. Stav pomalého rastu v rokoch 2003 a 2004 ako taký nemožno považovať za výnimočný v zmysle zmluvy alebo Paktu stability a rastu.

               (7)

               Prekročenie referenčnej hodnoty nemožno posudzovať ako dočasné, pretože po prekročení referenčnej hodnoty v rokoch 2003 a 2004 Komisia na základe štandardných predpokladov nezmenených politík predpokladá, že schodok v rokoch 2005 a 2006 značne prekročí túto hodnotu. To naznačuje, že požiadavka zmluvy týkajúca sa kritéria schodku, nie je splnená.

               (8)

               Vysoký podiel dlhu na HDP (okolo 106 – 107 % HDP v roku 2004) je jednoznačne nad referenčnou hodnotou uvedenou v zmluve a počas minulých rokov sa jeho nárast neznižoval dostatočným tempom. Tempo znižovania dlhu bolo ovplyvnené operáciami pod čiarou zvyšujúcimi dlh, ktoré na základe vlastných prognóz vlády budú v strednodobom horizonte pokračovať. Okrem toho súčasná úroveň primárneho prebytku (pod 2 % HDP v roku 2004) nezabezpečuje dostatočné klesanie podielu dlhu. To naznačuje, že požiadavka zmluvy týkajúca sa kritéria dlhu, nie je splnená.

               (9)

               Rada analyzovala aj ďalšie relevantné faktory zahrnuté v správe Komisie v súlade s článkom 104 ods. 3 zmluvy, ako aj ostatné faktory predložené talianskymi orgánmi v liste zo 6. júna 2005. Podľa správy Rady Ecofin Európskej rade „o zlepšení vykonávania Paktu stability a rastu“ zohľadnenie ostatných relevantných faktorov v rozhodnutí Rady o existencii nadmerného schodku v súlade s článkom 104 ods. 6 „musí byť v plnej miere podmienené základným princípom – teda ešte pred zohľadnením ostatných relevantných faktorov – podľa ktorého je prekročenie referenčnej hodnoty dočasné a schodok sa udrží takmer na referenčnej hodnote“. Táto podmienka nie je v prípade Talianska splnená. Preto sa v tomto prípade na účely rozhodnutia Rady v súlade s článkom 104 ods. 6 nezohľadňujú ostatné relevantné faktory,

         PRIJALA TOTO ROZHODNUTIE:
   Článok 1
   Z celkového hodnotenia vyplýva, že v Taliansku existuje nadmerný schodok.
   Článok 2
   Toto rozhodnutie je určené Talianskej republike.

      V Bruseli 28. júla 2005

            za Radu

            predseda

         D. ALEXANDER

      (1)  Ú. v. ES L 332, 31.12.1993, s. 7. Nariadenie naposledy zmenené a doplnené nariadením Komisie (ES) č. 351/2002 (Ú. v. ES L 55, 26.2.2002, s. 23).